उत्तर प्रदेश के महाराजगंज के नौतनवा थानाक्षेत्र के बाईपास के नजदीक शुक्रवार के रात राज्य के पूर्व मंत्री हरिशंकर तिवारी के सोनौली फार्म हाउस के मैनेजर शंभू यादव के गोली मार के हत्या क दीहल गईल।
मालूम रहे कि हरिशंकर तिवारी अपना सहयोगी लोग के संगे नौतनवा के पूर्व ब्लाक प्रमुख प्रतिनिधि प्रहलाद प्रसाद के इहाँ भईल ब्रम्हभोज में शामिल होखे खाती आईल रहले।
मौका प पहुंचल पुलिस लाश के अपना कब्जा में लेके पोस्टमार्टम खाती भेज देले बिया। हालांकि घटना के सूचना मिलते तिवारी के समर्थक भारी संख्या में मौका प पहुँच हँगामा शुरू क देले रहले, जवना के चलते लाश के अपना कब्जा में लेवे खाती पुलिस के बहुत मेहनत करे के पड़ल।
जानकारी के मुताबिक महराजगंज ज़िला के नौतनवा- सोनौली में पूर्व मंत्री हरिशंकर तिवारी के फार्म हाउस बिया। खजनी के खखाईचबिंदा गांव के निवासी शंभू यादव ए फार्म हाउस में मैनेजर रहले।
शुक्रवार के नौतनवा में पूर्व ब्लाक प्रमुख धोली देवी के प्रतिनिधि प्रहलाद प्रसाद के बेटा के ब्रह्मोज रहे जवना में शामिल होखे खाती पूर्व मंत्री अपना मैनेजर समेत पूरा दल-बल के संगे पहुंचल रहले।
भोज में शामिल होखला के बाद जब हरिशंकर तिवारी के काफिला गोरखपुर खाती रवाना भईल त उनुकर मैनेजर उहाँ से फार्म हाउस के ओर लवटे लगले। एही बीच राह में बाइक सवार अपराधी उनुका के गोली मार हत्या क दिहले।
बतावल जाता कि शंभू यादव रोजगार के तलाश में 2007 में हरिशंकर तिवारी के लगे पहुंचल रहले। शुरुआत में शंभू के जिम्मे सिर्फ जानवर के देखभाल कईल रहे, लेकिन इनिका काम अवुरी व्यवहार से खुश होके तिवारी इनिका के अपना फार्म हाउस में मैनेजर के नोकरी दे दिहले।
bho_Deva bho_Deva bho_Deva bho_Deva bho_Deva bho_Deva bho_Deva